钦定古今图书集成/理学汇编/文学典/第005卷 > 黄鉴谈苑 > 《应制文词名目》
## 钦定古今图书集成/理学汇编/文学典/第005卷 > 黄鉴谈苑 > 《应制文词名目》

学士之职，所草文词，名目浸广，拜免公王、将相妃主
曰《制》，赐恩宥曰《赦书》曰《德音》，处公事曰《敕》，榜文号令
曰《御札》，赐五品官以上曰《诏》，六品以下曰《敕书》，批敕
群臣表奏曰《批答》，赐外国曰《蕃书》，道曰《青词》，释门曰
《齐文》，开教坊宴会曰《白语》，土木兴建曰《上梁文》，宣劳
赐曰《口宣》，此外更有“祝文”、“祭文”，诸王布改榜号簿队
曰赞佛文疏语，复有别受诏旨作铭碑、墓志、乐章、奏
议之属，此外表章歌颂应制之作。旧说，唐朝宫中常
于学士取《眼儿歌》，伪学士作《桃花文》，孟昶学士幸寅
逊题桃符云“新年纳馀庆，佳节号长春”是也。